

OŠ Donja Stubica

|  |  |  |  |  |
| --- | --- | --- | --- | --- |
| Toplička c. 27 49 240 Donja Stubica |  | tel. 049 287-723  mob. 098 706-452 |  | dpelko@net.hr; pelkodanica@gmail.com  www.knjiznicads.weebly.com |

**Plan rada Županijskoga stručnog vijeća knjižničara osnovnih škola Krapinsko-zagorske županije**

Sažetak

|  |  |
| --- | --- |
|  | Županijsko stručno vijeće svoj rad temelji na Zakonu o odgoju i obrazovanju u osnovnoj i srednjoj školi (čl. 115) koji navode da učitelji i stručni suradnici imaju pravo i dužnost permanentnog stručnog i pedagoškog usavršavanja. Obveza stručnog usavršavanja propisana je i odredbama Standarda za školske knjižnice (članak 18.) koji ističe da školski knjižničar ima obvezu stalnog stručnog usavršavanja, između ostalog, i sudjelovanjem na stručnim sastancima školskih knjižničara.  Stručno usavršavanje organizira i provodi Agencija za odgoj i obrazovanje, a za obavljanje pojedinih poslova Agencija imenuje voditelje županijskih stručnih vijeća.  Voditeljica je Danica Pelko, prof. povijesti i filozofije te dipl. bibl., stručna suradnica savjetnica  Sastanci ŽSV-a održavat će se u županijskim osnovnim školama.  Planirana su 3 sastanka ŽSV-a u trajanju od po 6 sati.  U vijeću je 30 školskih knjižničara, 3 od njih rade u 2 škole. Knjižničari koji su napredovali u zvanju:  mentori: Davor Žažar, Gordana Gregurović, Denis Vincek i Snježana Kovačević  savjetnici: Ines Krušelj-Vidas, Suzana Pracaić, dr. sc. Jasna Milički i Danica Pelko. |

Ciljevi, zadaci i oblici rada

Rad županijskog stručnog vijeća knjižničara osnovnih i srednjih škola usmjeren je na stručno usavršavanje knjižničara koje ima sljedeće **ciljeve:**

* razmjenu iskustava
* identificiranje glavnih problema i pronalaženje odgovarajućih načina njihova rješavanja
* upoznavanje s novim pedagoškim modelima
* upoznavanje s novom stručnom literaturom
* osuvremenjivanje nastavnog procesa
* korelacija i integracija s nastavnim predmetima
* praćenje globalnog okvira odgoja i obrazovanja

**Zadaci** županijskog stručnog vijeća knjižničara su:

* organizacija stručnih predavanja
* organizirano okupljanje i neposredno aktivno sudjelovanje knjižničara
* stručno-metodičko usavršavanje
* unaprjeđenje međusobne komunikacije
* rad s knjižničarima početnicima
* izlaganja o traženim temama
* suradnju s matičnom službom

**Oblici rada** kojima županijsko stručno vijeće ostvaruje planirane ciljeve i zadatke su:

* predavanja
* primjeri dobre prakse
  + radionice
  + ogledni satovi
  + posteri
* kulturni susreti (književni, dramski)
* terenski rad
* okrugli stolovi/rasprave
* komunikacija internetom
* pisani materijali

Izjava o misiji

Županijsko stručno vijeće školskih knjižničara Krapinsko-zagorske županije postoji kako bi osiguralo stručnu i kolegijalnu podršku školskim knjižničarima unutar vijeća kroz usavršavanja i razmjenu informacija te kroz komunikaciju s profesionalcima, znanstvenicima i stručnjacima onih profila koji mogu doprinijeti poboljšanju rada školskih knjižničara našeg vijeća.

Plan i program rada 2018./2019.

Planirana su 3 redovna Županijska stručna vijeća.

1. Obrazovno razdoblje
2. ***Županijsko stručno vijeće***

Područje, tema i sadržaj: **Medijska kultura**

Mjesto: OŠ Đurmanec

Vrijeme: 9. 11. 2018.

Predavači i teme:

dr. sc. Igor Kanižaj: Kako knjižničari mogu poučavati o propagandi, manipulacijama i lažnim vijestima?

Valentina Mokrovčak: Metodika nastave kratkometražnog filma

Davor Žažar: „Zlatni mrav“ – film o knjižnici OŠ Lijepa Naša iz Tuhlja

Suzana Pracaić: Svjetski dan svemira

Ines Krušelj Vidas: Predstavljanje lektire u školskoj knjižnici

1. Obrazovno razdoblje
2. ***Županijsko stručno vijeće***

Područje, tema i sadržaj: **Školska knjižnica kao mali kulturni centar**

Mjesto: Krapina?

Vrijeme: početkom ožujka 2019.

Predavači i teme (program još nije definiran)

Danica Pelko: Knjižnica kao gnijezdo knjige

Snježana Kovačević: Planiranje kurikuluma za projekt Suradnja školske knjižnice i lokalne zajednice s ciljem poticanja čitanja

1. ***Županijsko stručno vijeće***

Područje, tema, sadržaj i mjesto će se dogovoriti na prvom sastanku ŽSV-a u studenom 2018.

Ovaj sastanak će uključivati stručni izlet.

Vrijeme: kraj svibnja 2019.